Blaze7451/Wiki-th-20250601 huggingface dataset:
โคจิ เซโอะ

โคจิ เซโอะ  (Seo Kōji; เกิด 26 กรกฎาคม พ.ศ. 2517) เป็นนักเขียนการ์ตูนชาวญี่ปุ่น ผลงานเรื่องแรกเป็นการ์ตูนตอนเดียวจบชื่อเรื่องว่า Half&Half เขียนในปี พ.ศ. 2539 และเป็นที่โด่งดังจากการ์ตูนเรื่อง เกมคนจริง และ ลุ้นรักตามสายลม
ปัจจุบันกำลังเขียนผลงานอยู่ทั้งหมดสามเรื่องได้แก่ บ้านของเสียงหัวใจ ลงใน โชเน็นแมกกาซีน, Princess Lucia ลงใน นิตยสาร Blade, และ Loveplus Rinko Days ที่สร้างจากเกม Love Plus ของค่าย โคนามิ ลงใน Bessatsu Shônen Magazine
เซโอะ เคยเป็นผู้ช่วยให้แก่ สึกาซะ โอชิมะ และเป็นลูกศิษย์ของ ฟูจิโกะ ฟูจิโอะ และ มาซาฮิโตะ โซดะ

**ผลงาน**

**ซี่รี่ย์ปัจจุบัน**

**ซีรีส์ที่จบไปแล้ว**

**เรื่องสั้น**

**อ้างอิง**

**แหล่งข้อมูลอื่น**
  เว็บไซต์ของโคจิ เซโอะ date=2006-09-21 - 41553
หมวดหมู่:นักวาดการ์ตูนญี่ปุ่น
หมวดหมู่:บุคคลจากจังหวัดฮิโรชิมะ
เพลงชาติสาธารณรัฐโคลอมเบีย

เพลงชาติสาธารณรัฐโคลอมเบีย (Himno Nacional de la República de Colombia) หรือที่รู้จักกันจากวรรคแรกขอเพลงว่า "โอ, กลอเรีย อินมาร์เซสิเบฺล" (¡Oh, gloria inmarcesible!) ประพันธ์ขึ้นเมื่อ ค.ศ. 1887 คำร้องโดย ราฟาเอล นูเญส ทำนองโดย โอเรสเต ซินดิซี (Oreste Sindici) เพลงดังกล่าวนี้ได้รับการรับรองให้เป็นเพลงชาติโคลอมเบียอย่างเป็นทางการตามกฎหมายเมื่อวันที่ 28 ตุลาคม ค.ศ. 1920

**ประวัติ**

**ภูมิหลัง**
ในปี ค.ศ. 1819 ได้ถูกตีความดนตรีประกอบการเต้นรำ ซึ่งสื่อถึง 'ชัยชนะ' และ "อิสรภาพ" เพื่อเฉลิมฉลองชัยชนะของกองกำลังผู้รักชาติที่สมรภูมิโบยากา หลังจากการล่มสลายตัวของสหภาพมหาโคลัมเบีย โดย สาธารณรัฐนิวกรานาดา สืบสิทธิ์ในฐานะรัฐเอกราช โดยหลายเพลงที่ถูกเขียนขึ้นเพื่อเป็นเกียรติแก่ ซีมอง โบลีวาร์ "บิดาแห่งการปลดปล่อยลาตินอเมริกา" และ เป็นส่วนหนึ่งของเพลงชาติที่มีประวัติความเป็นมาเก่าแก่ที่สุด เมื่อวันที่ 20 กรกฎาคม ค.ศ. 1836 เมื่อนักดนตรีชาวสเปน ฟรานซิส วิลลาลบลา ได้เข้ามาในโคลัมเบีย พร้อมกับคณะละครกลุ่มดังกล่าว ต่อมาได้มีการเรียบเรียงทำนองเพลงปลุกใจสำหรับนิวกรานาดา โดยได้รับอิทธิพลจากเพลง "มาร์ชาเรอัล" เพลงสรรเสริญพระบารมีของสเปน. ต่อมาทำนองเพลงดังกล่าวได้รับความนิยม และ ถือเป็นเพลงปลุกใจเพลงแรกของประเทศ บทร้องดังกล่าวมีเนื้อร้องดังต่อไปนี้ :

**Composition**
บทกวี "เพลงปลุกใจของผู้รักชาติ" ประพันธ์โดย ราฟาเอล นูเญส ค.ศ. 1850:

**เนื้อร้องบรรเลงบทนำ**
เหตการณ์กรณีพิพาทชายแดนโคลอมเบีย-เปรู (1932-1934), ทหารในสมรภูมิที่ทำการสู้รบ ช่วงระหว่างนั้นได้เพิ่มเนื้อร้องบรรเลงบทนำ หลังจากที่ได้ทดลองบรรเลงกับแตรฟันแฟร์. โฆเซ อันโตนิโอ อามายา นักประวัติศาสตร์ได้บันทึกว่า ในช่วงทศวรรษที่ 1930 โรงเรียนในระดับประถมศึกษา ได้มีการนำเนื้อร้องบรรเลงบทนำไปใช้ในการสอนจนถึง ช่วงทศวรรษที่ 1960 ปัจจุบันไม่มีการขับร้องท่อนเนื้อร้องบรรเลงบทนำ ยกเว้นงานรัฐพิธี หรือ พิธีการทางทหาร ในบางโอกาสที่ยังมีการขับร้องท่อนเนื้อร้องบรรเลงบทนำ.  มีบทนำเนื้อร้องดังนี้:
ซึ่งเนื้อร้องในวรรคสุดท้ายมีความคล้ายคลึงกับเพลงชาติคิวบา, ในท่อนที่ว่า "¡Qué morir por la patría es vivir!"

**การใช้**
โดยกฎหมาย, สถานีวิทยุและโทรทัศน์ทุกช่องของโคลอมเบีย ต้องบรรเลงเพลงชาติ 2 เวลา ช่วงเช้า 6 นาฬิกา (6:00 AM) และ ช่วงเย็น 18 นาฬิกา (6:00 PM) โดยบรรเลงดังนี้: ดนตรีนำ - บทประสานเสียง, เนื้อร้องบทที่ 1* และ ดนตรีนำ-บทประสานเสียง ซึ่งการบรรเลงดังกล่าว ใช้กันในพิธีที่เป็นทางการของรัฐบาล และทางสาธารณะ
ทั้งนี้ เนื้อร้องในแต่ละบท จะร้องคั่นระหว่างบทประสานเสียง, ซึ่งเนื้อร้องทั้งหมดนั้นมี 11 บท ในบางโอกาส อาจนำเนื้อร้องของบทอื่น ๆ มาใช้ขับร้องแทนบทที่ 1 ก็ได้
สำหรับการแข่งขันกีฬาในระดับนานาชาติ มีการบรรเลงเพลงชาติหลายรูปแบบทั้งฉบับสังเขป และ ฉบับปกติ จะบรรเลงดังนี้: - ฉบับสังเขป ดนตรีนำ (เนื้อร้องบรรเลงบทนำ) - บทประสานเสียง  - ฉบับกึ่งทางการ ดนตรีนำ - บทประสานเสียง - เนื้อร้องบทที่ 1 (เนื้อร้องบทอื่นๆ ร้องเพียงบทเดียว) หรือ ในบางโอกาสอาจมีการบรรเลงเพลงชาติฉบับราชการด้วยก็ได้ 
ในงานพิธีการของทหารปืนใหญ่โคลอมเบีย ได้มีการใช้เนื้อร้อง บทที่ 11 ร้องแทนบทที่ 1date=July 2010

**เนื้อร้อง**

**บทร้องภาษาพื้นเมือง**

**ดูเพิ่ม**

**อ้างอิง**

**แหล่งข้อมูลอื่น**
 แหล่งรวบรวมข้อมูลและไฟล์เสียง-  ไฟล์เพลงชาติ และ เพลงประจำกองทัพโคลอมเบีย date=2013-05-10 
 วีดิทัศน์
หมวดหมู่:สัญลักษณ์ของประเทศโคลัมเบีย
หมวดหมู่:เพลงชาติ
หมวดหมู่:เพลงภาษาสเปน
วิกิพีเดีย:เสนอบทความคัดสรร/กระซู่

=== กระซู่**
กระซู่ ถูกเสนอเมื่อ 9 เมษายน พ.ศ. 2553 และจะได้รับการพิจารณาภายในวันที่ 23 เมษายน พ.ศ. 2553
 เสนอชื่อโดย Chale yan
สนับสนุน 
#  เห็นด้วยครับ --Ken-Z! 25px Talk I hate Grean & Vandalism on Wikipedia ! 12:41, 10 เมษายน 2553 (ICT)
#  --Sry85 12:09, 13 เมษายน 2553 (ICT)
#  --Pitt 09:37, 14 เมษายน 2553 (ICT)
#  --Horus | พูดคุย 09:21, 16 เมษายน 2553 (ICT)
คัดค้าน
#
#
เสนอแนะการปรับปรุง
# ควรปรับปรุงไวยากรณ์หน่อยนะครับ บางประโยคเป็นประโยคเน้นกรรมได้ แต่ก็ควรมีประธานระบุไว้ด้วยนะครับ เพราะไวยากรณ์ไทยไม่เหมือนกับไวยากรณ์อังกฤษ --Horus | พูดคุย 01:36, 11 เมษายน 2553 (ICT)
#* แก้แล้วครับ ถ้ามีตรงไหนอีกช่วยระบบุจุดด้วยครับ --Chale yan 09:41, 12 เมษายน 2553 (ICT)
#** ดีแล้วครับ --Horus | พูดคุย 09:21, 16 เมษายน 2553 (ICT)
# เมื่อกล่าวถึงในประเทศไทย น่าจะกล่าวถึงที่อยู่ในอดีต ที่พบเห็นครั้งสุดท้าย กฎหมายคุ้มครองในปัจจุบัน หรือการลักลอบค้าซาก ฯลฯ (ถ้ามี) ด้วยนะครับ --Horus | พูดคุย 17:53, 20 เมษายน 2553 (ICT)
#*มีหมดแล้วครับแต่แค่แยกกันอยู่ในแต่ละหัวข้อเท่านั้นเอง ที่อยู่ในอดีต ในการกระจายพันธุ์และถิ่นอาศัย และกฎหมายคุ้มครองในปัจจุบัน การอนุรักษ์ครับ ยกเว้นการพบเห็นครั้งสุดท้าย หลักฐานล่าสุดคือ ปี พ.ศ. 2540 ผมไม่แน่ใจว่ามีใหม่กว่านั้นหรือไม่แต่จะลองหาดูครับ --Chale yan 19:50, 21 เมษายน 2553 (ICT)
มาโยอิเนโกะโอเวอร์รัน!

มาโยอิเนโกะโอเวอร์รัน! (Mayoi Neko Overrun!) เป็นไลต์โนเวลญี่ปุ่น แต่งโดย โทโมฮิโระ มัทสึ และวาดภาพประกอบโดย เปโกะ จำนวน 12 เล่มจบ โดยเล่มสุดท้ายวางจำหน่ายเมื่อวันที่ 24 กุมภาพันธ์ 2012 โดยสำนักพิมพ์ ซุปเปอร์ แดช บุงโกะ ในเครือ ชูเอชะ สำหรับมังงะ วาดโดย เคนทาโร ยาบุกิ เริ่มตีพิมพ์ลงในนิตยสาร จัมพ์ สแควร์ เมื่อวันที่ 4 มกราคม 2010 และอนิเมะเริ่มฉายเมื่อวันที่ 6 เมษายน 2010 และเป็นเรื่องที่เปลี่ยนผู้กำกับทุกตอน

**เนื้อเรื่อง**
ทะกุมิ สึซึกิ กำพร้าบิดามารดา ทำงานที่ร้านกาแฟชื่อ "สเตรย์แคตส์" (Stray Cats) กับฟุมิโนะ เซะริซะวะ เพื่อนในวัยเด็ก กับเพื่อนคนอื่น ๆ ร่วมสถาบันอุเมะโนะโมะริ (Umenomori Academy) วันหนึ่ง โอะโตะเมะ สึซึกิ พี่สาวบุญธรรมของเขา นำพาโนะโซะมิ คิริยะ เด็กหญิงคนหนึ่ง กลับมาบ้านเพื่อมาอาศัยร่วมด้วย และเมื่อชิเซะ อุเมะโนะโมะริ เพื่อนของเขา เริ่มชมรมสเตรย์แคตส์เพื่อช่วยเหลือผู้คน ชีวิตของเขาก็ต้องผจญเหตุการณ์แปลกใหม่ต่าง ๆ นับแต่นั้นเรื่อยไป

**ตัวละคร**

**ตัวละครหลัก**
 ทะกุมิ สึซึกิ
 (Tsuzuki Takumi) 
ให้เสียงโดย - โนบุฮิโกะ โอกาโมโตะ

 ฟุมิโนะ เซะริซะวะ
 (Serizawa Fumino) 
ให้เสียงโดย - คานาเอะ อิโต

 คิริยะ โนะโซะมิ
 (Kiriya Nozomi) 
ให้เสียงโดย - อายานะ ทาเกตัตสึ

 ชิเซะ อุเมะโนะโมะริ
 (Umenomori Chise) 
ให้เสียงโดย - ยุกะ อิงุจิ


**ตัวละครอื่น ๆ**
 โอะโตะเมะ สึซึกิ
 (Tsuzuki Otome) 
ให้เสียงโดย - ซาโตมิ ซาโต

 คะนะเอะ นะรุโกะ
 (Naruko Kanae) 
ให้เสียงโดย - ยูอิ โฮริเอะ

 อิเอะยะซุ คิกุชิ
 (Kikuchi Ieyasu) 
ให้เสียงโดย - ฮิโรยุกิ โยชิโนะ

 ไดโงะโร โคยะ
 (Kōya Daigorō) 
ให้เสียงโดย - จุนจิ มาจิมะ

 คะโฮะ ชิกุมะเอ็ง
 (Chikumaen Kaho) 
ให้เสียงโดย - ยุการิ ทามุระ


**อ้างอิง**

**แหล่งข้อมูลอื่น**
 เว็บไซต์หลักอย่างเป็นทางการของไลต์โนเวล   date=2010-02-27  - เว็บไซต์หลักอย่างเป็นทางการของมังงะ date=2010-02-10  - เว็บไซต์หลักอย่างเป็นทางการของอนิเมะ date=2012-06-06  
*11175
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะที่ตีพิมพ์ในปี พ.ศ. 2553
หมวดหมู่:อนิเมะที่ออกฉายในปี พ.ศ. 2553
โป่ง

ไฟล์:Bos gaurus.jpg|250px|thumb|กระทิงลงกินดินโป่งในอินเดีย
โป่ง เป็นแหล่งดินที่มีรสเค็มและละเอียดซึ่งเกิดจากแร่ธาตุบางชนิด เกิดขึ้นเองตามธรรมชาติ แร่ธาตุในโป่งประกอบไปด้วยโซเดียม แคลเซียม เหล็ก ฟอสฟอรัส และสังกะสี ซึ่งเป็นที่ต้องการของกระดูกและกล้ามเนื้อ แร่ธาตุเหล่านี้เป็นสิ่งซึ่งสัตว์สัตว์ป่าไม่สามารถหาทดแทนได้จากพืช ดังนั้นโป่งจึงเป็นแหล่งแร่ธาตุสำหรับสัตว์ป่าซึ่งกินพืชเป็นอาหาร ส่วนใหญ่พบโป่งได้มากในป่าเบญจพรรณ ป่าเต็งรัง และป่าดงดิบ จากมากไปน้อยตามลำดับ

**ชนิดของโป่งที่มีในธรรมชาติ**
# โป่งดิน หรือ โป่งแห้ง : เป็นบริเวณที่สัตว์ลงไปใช้ประโยชน์ มักเป็นเนินเตี้ย ๆ หรือเป็นหย่อมดินโล่งอยู่กลางบริเวณที่มีต้นไม้ใหญ่ล้อมรอบ สังเกตเห็นได้จากการที่มีร่อยรอยการใช้ของสัตว์ ไม่ว่าจะเป็นรอยขุด รอยตีนย่ำ สัตว์มักจะใช้ปากขุดลงไป ปกติจะลึกไม่เกิน 1 เมตร เพื่อกินดินเหล่านั้น โดยเริ่มกินที่ผิวดินก่อนแล้วค่อย ๆ กินลึกลงไปเป็นบริเวณกว้างไม่เกิน 10 เมตร โป่งดินจะพบตามริมหรือในห้วยที่เป็นที่ราบ ในฤดูฝนที่มีน้ำท่วมขัง สัตว์ป่าจะไม่เลียกินดินแต่จะเลียกินน้ำแทน
# โป่งน้ำ หรือ โป่งเปียก : ปกติเป็นแหล่งที่เป็นต้นน้ำ โดยเฉพาะบริเวณที่เป็นน้ำซึมหรือน้ำซับหรือที่ไหลออกมาจากภูเขาหินปูน แอ่งหรือบ่อที่เป็นโป่งดินมาก่อนโดยจะมีน้ำขังตลอดปี มักพบโป่งน้ำตามภูเขา

**อ้างอิง**
  โป่ง date=2010-08-27  เครือข่ายเพื่อโรงเรียนไทย

**ดูเพิ่ม**
 Kurlansky, Mark (2002). Salt: A World History.Walker and Co. ISBN 0-8027-1373-4.
หมวดหมู่:ธรณีวิทยา
แม่แบบ:เหตุการณ์ปัจจุบัน/2553 เมษายน 16

* ยอดผู้เสียชีวิตจากเหตุการณ์แผ่นดินไหวในประเทศจีน เพิ่มสูงขึ้นเป็น 1,144 คน ตามประกาศของทางการ มีรายงานว่าอีก 417 ศพยังไม่นับรวมกับจำนวนดังกล่าว  (BBC)- ผลจากการจลาจลทางตอนเหนือและในเมืองหลวงของประเทศ  ประธานาธิบดีคีร์กีซสถาน คูร์มันเบค บาคีเยฟ ลาออกอย่างเป็นทางการ หลังจากเขาหลบหนีจากคีร์กีซสถาน ไปยังคาซัคสถาน  (The Hindu)
*วิกฤตการณ์การเมืองไทย พ.ศ. 2548–2553
**เครือข่ายพลเมืองอาสาปกป้องแผ่นดิน หรือ กลุ่มคนเสื้อหลากสี ชุมนุมกันหน้ากรมทหารราบที่ 11 รักษาพระองค์ (ราบ 11) เพื่อให้กำลังใจทหารและรัฐบาล  (ผู้จัดการออนไลน์)
}
แม่แบบ:เหตุการณ์ปัจจุบัน/2553 เมษายน 15

* การปะทุของเอยาฟยาตลาเยอคุตล์ ในประเทศไอซ์แลนด์ ส่งผลให้การน่านฟ้าของเบลเยี่ยม อังกฤษ เช็ก เดนมาร์ก เนเธอร์แลนด์ ฟินแลนด์ ฝรั่งเศส เยอรมนี ไอซ์แลนด์ ไอร์แลนด์ นอร์เวย์ โปแลนด์ รัสเซีย และสวีเดน ได้รับผลกระทบ จึงทำให้ประเทศเหล่านี้ต้องสั่งปิดน่านฟ้า  (BBC)  (euronews)  (RTÉ)  (The Irish Times)
}
แม่แบบ:เหตุการณ์ปัจจุบัน/2553 เมษายน 14

*แผ่นดินไหวในยูซู พ.ศ. 2553:
** สื่อจีนรายงานว่ามีผู้เสียชีวิต 589 คน จากเหตุการณ์แผ่นดินไหวขนาด 6.9 แมกนิจูด ณ มณฑลชิงไห่ ของจีน รายงานเสนอว่ามีการสั่นไหวทั้งหมด 6 ครั้ง และมีผู้ได้รับบาดเจ็บมากกว่า 10,000 คน  (China Daily)  (BBC)  (The Guardian)
** ความช่วยเหลือมาถึงผู้ประสบภัยได้อย่างยากลำบาก เนื่องจากความห่างไกลของพื้นที่แผ่นดินไหว  (LA Times)
}
แม่แบบ:เหตุการณ์ปัจจุบัน/2553 เมษายน 13

* การประชุมระดับผู้นำว่าด้วยความมั่นคงทางนิวเคลียร์: ประธานาธิบดีสหรัฐอเมริกา บารัก โอบามา เปิดการประชุมนานาชาติครั้งใหญ่ที่สุดซึ่งจัดขึ้นโดยสหรัฐอเมริกานับตั้งแต่ ค.ศ. 1945 โดยมีผู้นำจาก 50 ประเทศเข้าร่วม ผู้นำโลกได้รับคำเตือนจากภัยคุกคามวิตถุดิบนิวเคลียร์ตกอยู่ในมือที่ผิด  (BBC News)
*วิกฤตการณ์การเมืองไทย พ.ศ. 2548–2553
**เครือข่ายพลเมืองอาสาปกป้องแผ่นดิน หรือ กลุ่มคนเสื้อหลากสี ชุมนุมกันเป็นครั้งแรกที่อนุสาวรีย์ประชาธิปไตย โดยมีผู้เข้าร่วมเริ่มแรกเพียง 20 คน  (ผู้จัดการออนไลน์)
}
แม่แบบ:เหตุการณ์ปัจจุบัน/2553 เมษายน 11

*วิกฤตการณ์การเมืองไทย พ.ศ. 2548–2553
**พล.อ.ปฐมพงษ์ เกษรศุกร์ และ น.พ.ตุลย์ สิทธิสมวงศ์ รวมตัวกันกับผู้ชุมนุมราว 500 คน คัดค้านการชุมนุมของกลุ่มคนเสื้อแดง ที่สวนเบญจกิตติ  (ครอบครัวข่าว 3)
}
แม่แบบ:เหตุการณ์ปัจจุบัน/2553 เมษายน 10

* เครื่องบิน Tu-154 ที่มีประธานาธิบดีแห่งโปแลนด์ เลกซ์ คัชชินสกี พร้อมด้วยภริยาและผู้บริหารระดับสูงของรัฐบาลประสบอุบัติเหตุตกขณะลงจอดที่สนามบินทหารในแคว้นสโมเลนสค์ ประเทศรัสเซีย ประธานาธิบดีและผู้โดยสาร 132 คนเสียชีวิต สาเหตุคาดว่าเกิดจากความผิดพลาดของนักบิน  (ASTVผู้จัดการ)  (MSNBC)  (Вести, Russian)  (lenta.ru, Russian)
*วิกฤตการณ์การเมืองไทย พ.ศ. 2548–2553
**รัฐบาลไทยสั่งทหารติดอาวุธสลายกลุ่มเสื้อแดงเพื่อยึดพื้นที่การชุมนุมคืนแถวๆสะพานผ่านฟ้าฯ ส่งผลให้เหตุการณ์บานปลาย   ข่าวสด
}
รัฐนายาริต

รัฐนายาริต (Nayarit) เป็นรัฐในประเทศเม็กซิโก ตั้งอยู่ช่วงกลางฝั่งตะวันตกของหาด ติดกับมหาสมุทรแปซิฟิก รัฐนายาริตติดกับรัฐซินาโลอาทางตะวันตกเฉียงเหนือ ติดกับรัฐดูรังโกทางทิศเหนือ ติดกับรัฐซากาเตกัสทางทิศตะวันออกเฉียงเหนือ และติดกับรัฐฮาลิสโกทางทิศใต้ โดยติดกับมหาสมุทรแปซิฟิกทางทิศตะวันตก เมืองหลวงของรัฐนายาริตคือเมืองเตปิก ที่ตั้งอยู่ทางใต้ของแม่น้ำเตปิก

**อ้างอิง**
นายาริต
หมวดหมู่:รัฐและดินแดนที่ก่อตั้งในปี พ.ศ. 2460
หมวดหมู่:รัฐนายาริต
รัฐดูรังโก

รัฐดูรังโก (Durango) เป็นรัฐในประเทศเม็กซิโก มีประชากรราว 1,509,118 คน เป็นรัฐที่มีความหนาแน่นประชากรน้อยที่สุดเป็นอันดับ 2 รองจากรัฐบาฮากาลิฟอร์เนียซูร์ เมืองหลวงของรัฐคือเมือง ดูรังโก

**อ้างอิง**
ดูรังโก
หมวดหมู่:รัฐและดินแดนที่ก่อตั้งในปี พ.ศ. 2367
หมวดหมู่:รัฐดูรังโก
สามเวท

สามเวท (สันสกฤต: सामवेद, sāmaveda, จากคำว่า สามานฺ "บทเพลง" + เวท "ความรู้"), เป็นคัมภีร์พระเวทอันดับที่สอง (ตามลำดับที่ถือโดยทั่วไป) ในบรรดาพระเวททั้งสี่ นับเป็นคัมภีร์ฮินดูที่สำคัญและเก่าแก่มาก เนื้อหาส่วนที่เก่าแก่ที่สุด มีอายุราว 1,000 ปีก่อนคริสตกาล โดยมีความสำคัญและความเก่าแก่รองจากคัมภีร์ฤคเวท เนื้อหาประกอบด้วยรวมบทสวด (สังหิตา) และร้อยกรองอื่น ๆ โดยนำมาจากฤคเวท (ยกเว้น 75 บท) เพื่อใช้เป็นบทร้องสวดเป็นทำนองตามพิธีกรรม เรียกว่า "สามคาน"  สวดโดยนักบวชที่เรียกว่า "อุทคาตา" ขณะทำพิธีคั้น กรอง และผสมน้ำโสม เพื่อถวายเทพเจ้า

**อ้างอิง**
หมวดหมู่:คัมภีร์ของศาสนาฮินดู
รัฐรีโอเดจาเนโร

รัฐรีโอเดจาเนโร หรือ รัฐฮิวจีจาเนย์รู (Rio de Janeiro) เป็น 1 ใน 26 รัฐของประเทศบราซิล ตั้งอยู่ในภาคตะวันออกเฉียงใต้ของประเทศ ติดกับรัฐมีนัชเจไรช์ทางทิศเหนือและตะวันตกเฉียงเหนือ, ติดกับรัฐเอชปีรีตูซังตูทางทิศตะวันออกเฉียงเหนือ และติดกับรัฐเซาเปาลูทางทิศตะวันตกเฉียงใต้ และติดกับมหาสมุทรแอตแลนติกทางทิศตะวันออกและใต้ รัฐรีโอเดจาเนโรมีพื้นที่ 43,653 ตร.กม. เมืองหลวงของรัฐคือเมืองรีโอเดจาเนโร

**อ้างอิง**
รีโอเดจาเนโร
หมวดหมู่:รัฐและดินแดนที่ก่อตั้งในปี พ.ศ. 2518
รัฐอิดัลโก

รัฐอิดัลโก (Hidalgo) เป็นรัฐของประเทศเม็กซิโก ช่วงกลางของประเทศ อยู่ติดกับรัฐซานลุยส์โปโตซีทางทิศเหนือ ติดกับรัฐเบรากรุซและรัฐปวยบลา ทางทิศตะวันออก ติดกับรัฐตลัซกาลาและรัฐเมฮิโกทางทิศใต้ และติดกับรัฐเกเรตาโรทางทิศตะวันตกเฉียงเหนือ เป็นหนึ่งในรัฐของเม็กซิโกที่มีประชากรพูดภาษาเม็กซิโกพื้นเมืองมาก รัฐครอบคลุมพื้นที่ 20,502 ตร.กม. และมีประชากร 2,345,514 คน (ข้อมูลปี 2005) ชื่อรัฐตั้งชื่อตามมิเกล อิดัลโก ผู้นำการนำอิสรภาพ เมืองหลวงของรัฐคือเมืองปาชูกา

**อ้างอิง**
อิดัลโก
หมวดหมู่:รัฐและดินแดนที่ก่อตั้งในปี พ.ศ. 2412
หมวดหมู่:รัฐอิดัลโก
อันดอร์ราลาเวยา

อันดอร์ราลาเวยา (Andorra la Vella) เป็นเมืองหลวงของประเทศอันดอร์ราซึ่งตั้งอยู่บนเทือกเขาพิเรนีสระหว่างประเทศฝรั่งเศสกับประเทศสเปน อุตสาหกรรมหลักของเมืองคือด้านการท่องเที่ยว ถึงแม้ว่าประเทศจะมีรายได้นำเข้าจากการเป็นแหล่งหลบภาษี นอกจากนั้นยังมีสินค้าพื้นเมืองอย่างเฟอร์นิเจอร์และบรั่นดี

**ประชากร**
อันดอร์ราลาเวยามีประชากรตามการสำรวจในปี ค.ศ.2009 จำนวน 23,380คน โดยจำแนกเป็น ชาวสเปน 43% ชาวอันดอร์รา 33% ชาวโปรตุเกส 11%ชาวฝรั่งเศส 7% และกลุ่มอื่นๆ

**เมืองพี่เมืองน้อง**
 ซัมป็อลดามาร์ ธงชาติสเปน (บาร์เซโลนา สเปน)- บัลส์ ธงชาติสเปน (ตาร์ราโกนา สเปน)

**อ้างอิง**
หมวดหมู่:เมืองในประเทศอันดอร์รา
หมวดหมู่:เมืองหลวงในทวีปยุโรป
ตังเก

ตังเก เป็นบทเพลงเพื่อชีวิตยอดนิยม จากการแต่งคำร้องและขับร้องครั้งแรกของพงษ์เทพ กระโดนชำนาญ ในอัลบั้ม คนจนรุ่นใหม่  เมื่อ พ.ศ. 2533

**ที่มา**
พงษ์เทพใช้เวลาคิดและเขียนเพลงนี้นานถึง 2 ปี ซึ่งต้องแก้อยู่หลายรอบ จนเกิดเป็นเพลงที่ฟังง่าย สนุกสนาน แต่เนื้อหาสะท้อนความรู้สึกที่ห่างไกล และกลายเป็นเพลงที่สร้างชื่อให้กับพงษ์เทพอีกเพลงหนึ่ง ถัดจากเพลง "คนกับหมา" และ "ลิงทโมน"
แต่ทำนองของเพลง "ตังเก" ได้มีการอ้างในยูทูบว่า เดิมมาจากเพลงปฏิวัติชื่อ "ฉันเกิดเป็นลูกอิสาน" แต่งโดย ส.เยาวภา โดยเนื้อร้องบรรทัดแรก และทำนองในท่อนแรกมีความคล้ายคลึงกับเพลงตังเกมาก ซึ่งพงษ์เทพอาจจะเอาอิทธิพลของเพลงนั้นมาแต่งเพลงของตนเอง 

**การนำไปร้องต่อ**
เพลง "ตังเก" ถือเป็นเพลงที่ได้รับความนิยมอย่างกว้างขวางในยุครุ่งเรืองของตลาดเพลงเพื่อชีวิตและจังหวะสามช่า และเป็นเพลงที่ดีที่สุดของพงษ์เทพ ด้วยเสียงร้องและเนื้อหาที่กลมกลืนอย่างลงตัว บวกกับจังหวะดนตรีสามช่าที่ถูกใจคอเพลงเพื่อชีวิตมาเนิ่นนาน ซึ่งช่วยเพิ่มความไพเราะน่าฟังยิ่งขึ้น จนมีการนำมาขับร้องใหม่ด้วยตัวเองอยู่หลายครั้ง และโดยศิลปินนักร้องคนอื่น ๆ เช่น พี สะเดิด จากอัลบั้ม สะเดิดสุดเดช พ.ศ. 2550 ใน พ.ศ. 2552 ทางหัวลำโพงริดดิม ได้ดัดแปลงรูปแบบดนตรีให้ต่างไปจากเดิมและเข้ากับความต้องการของวัยรุ่น เพื่อประกอบภาพยนตร์เรื่อง หนีตามกาลิเลโอ โดยมอบให้สิงโต เดอะสตาร์ เป็นผู้ขับร้อง พร้อมด้วยชุติมา ทีปะนาถ และจรินทร์พร จุนเกียรติ นักแสดงนำจากภาพยนตร์เรื่องดังกล่าว ซึ่งได้รับเสียงวิพากษ์วิจารณ์ทั้งแง่บวกและลบ

**อ้างอิง**

**แหล่งข้อมูลอื่น**
  ฟังเพลง ตังเก โดย พงษ์เทพ กระโดนชำนาญ-  ฟังเพลง ตังเก Ost.หนีตามกาลิเลโอ โดย สิงโต-ต่าย-เต้ย
หมวดหมู่:ซิงเกิลในปี พ.ศ. 2533
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงไทยสากล
หมวดหมู่:ดนตรีเพื่อชีวิต
นครลักเซมเบิร์ก

ทัศนียภาพกรุงลักเซมเบิร์ก
ลักเซมเบิร์ก (Lëtzebuerg; Luxembourg; Luxemburg) มีอีกชื่อว่า นครลักเซมเบิร์ก (link=no หรือ d'Stad; link=no; link=no หรือ Luxemburg-Stadt) เป็นเมืองหลวงของราชรัฐลักเซมเบิร์ก ในเมืองยังมีสิ่งก่อสร้างทางประวัติศาสตร์อย่าง ปราสาทลักเซมเบิร์ก ที่สร้างโดยชนแฟรงค์ในช่วงยุคกลางตอนต้นในบริเวณที่เริ่มก่อตั้งเมือง
เมืองลักเซมเบิร์กตั้งอยู่ใจกลางของยุโรปตะวันตกตั้งอยู่ห่างจากกรุงบรัสเซลส์ abbr=off ห่างจากกรุงปารีส abbr=off และตั้งอยู่ห่างจากโคโลญ abbr=off

**อ้างอิง**

**แหล่งข้อมูลอื่น**
 Commune of Luxembourg official website- Luxembourg City Tourism- Museum of the city of Luxembourg website
หมวดหมู่:เมืองหลวงในทวีปยุโรป
หมวดหมู่:ประเทศลักเซมเบิร์ก
หมวดหมู่:เมืองหลวงทางวัฒนธรรมของยุโรป
พอล โรบินสัน (นักฟุตบอลเกิดเดือนธันวาคม พ.ศ. 2521)

พอล ปีเตอร์ โรบินสัน (Paul Peter Robinson) เกิดเมื่อวันที่ 14 ธันวาคม ค.ศ. 1978 เป็นนักฟุตบอลชาว อังกฤษ โรบินสันเล่นใน ฟุตบอลทีมชาติอังกฤษ ในชุด 21 ปีตั้งแต่ปี ค.ศ. 1999 โดยเล่นในตำแหน่ง กองหลัง และเขาถนัดเท้าซ้าย ในปี 2012 โรบินสันเล่นให้กับ ลีดล์ ยูไนเต็ด โดยยืมตัวมาจาก สโมสรฟุตบอลโบลตัน วันเดอเรอส์ โดยเขาถนัดในตำแหน่ง กองหลัง และยังเล่น แบ็กซ้าย ได้เป็นบางครั้ง และต่อมาในปีเดียวกันโรบินสันก็ย้ายมาเล่นให้กับสโมสรฟุตบอลเบอร์มิงแฮมซิตี

**แหล่งข้อมูลอื่น**
 Paul Robinson player profile date=2011-07-16  at wba.co.uk
*name=Paul Robinson
หมวดหมู่:บุคคลจากวอตฟอร์ด
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นในพรีเมียร์ลีก
ตรีศูล

ตรีศูล (triśūla) เป็นหอกสามง่ามประเภทหนึ่ง และเป็นสัญลักษณ์ทางศาสนาในศาสนาฮินดู
ตรีศูลมาจากคำสันสกฤต त्रिशूल (triśūla) ซึ่งประกอบด้วย त्रि (trí; ตรี) แปลว่าสาม "three" และ शूल (śū́la; ศูล) แปลว่า "เหล็กแหลม" ในแง่นี้หมายถึงง่ามของตรีศูล

**อ้างอิง**
หมวดหมู่:อาวุธของประเทศอินเดีย
หมวดหมู่:อุปกรณ์ประกอบพิธีกรรมในศาสนาพุทธ
พอล โรบินสัน

พอล โรบินสัน (Paul Robinson) เป็นชื่อบุคคล อาจหมายถึง
 นักกีฬา- พอล โรบินสัน (นักฟุตบอลเกิดปี พ.ศ. 2506) นักฟุตบอลชาวอังกฤษ (ปีกซ้าย)- พอล โรบินสัน (นักฟุตบอลเกิดปี พ.ศ. 2514) นักฟุตบอลชาวอังกฤษ (กองหน้า)- พอล โรบินสัน (นักฟุตบอลเกิดเดือนพฤศจิกายน พ.ศ. 2521) นักฟุตบอลชาวอังกฤษ (สไตรเกอร์)- พอล โรบินสัน (นักฟุตบอลเกิดเดือนธันวาคม พ.ศ. 2521) นักฟุตบอลชาวอังกฤษ (กองหลัง) ปัจจุบันเล่นให้กับเบอร์มิงแฮมซิตี- พอล โรบินสัน (นักฟุตบอลเกิดปี พ.ศ. 2522) นักฟุตบอลชาวอังกฤษ (ผู้รักษาประตู)- พอล โรบินสัน (นักฟุตบอลเกิดปี พ.ศ. 2525) นักฟุตบอลชาวอังกฤษ ปัจจุบันเล่นให้มิลวอล- พอล โรบินสัน (นักฟุตบอลเกิดปี พ.ศ. 2527) นักฟุตบอลชาวอังกฤษ เล่นให้ทรานเมียร์โรเวอร์และกริมส์บีทาวน์
ซัลเฟต

โครงสร้างและพันธะของซัลเฟตไอออน
โครงสร้าง Space-filling ของซัลเฟตไอออน
ซัลเฟต (Sulfate) คือเกลือของกรดซัลฟิวริก

**คุณสมบัติทางเคมี**
ซัลเฟตไอออนเป็นแอนไอออนหลายอะตอม ที่มีสูตรเอมพิริคัล SO42−และมีมวลโมเลกุล 96.06 ดาลตัน ประกอบด้วยอะตอมกำมะถันอยู่ตรงกลางและมีอะตอมออกซิเจน 4 อะตอมล้อมรอบเรียงกันเป็นรูปทรงสี่หน้า อะตอมกำมะถันมีภาวะออกซิเดชัน +6 และอะตอมออกซิเจนทั้งสี่มีภาวะออกซิเดชัน −2 ซัลเฟตไอออนมี 2 ประจุลบ และมีคู่กรดคือ ไบซัลเฟตไอออนหรือไฮโดรเจนซัลเฟตไอออน (HSO4−) ซึ่งมีคู่กรดต่อไป คือกรดซัลฟิวริก (4) สารซัลเฟตอินทรีย์อาทิไดเมทิลซัลเฟตเป็นสารประกอบโควาเลนต์และเอสเทอร์ของกรดซัลฟิวริก

**ดูเพิ่ม**

หมวดหมู่:แอนไอออน
ไอซ์

ไอซ์ สามารถหมายถึง- น้ำแข็ง- ยาไอซ์ ยาเสพติดชนิดหนึ่ง- ภรภัสสรณ์ ชัยอนันต์นิธิ (ไอซ์) นักร้องชาวไทย- ศรัณยู วินัยพานิช (ไอซ์) นักร้องชาวไทย- อภิษฎา เครือคงคา (ไอซ์) นักแสดงชาวไทย
เบนจามิน จุง ทัฟเนล

เบนจามิน จุง ทัฟเนล (Benjamin Tuffnell) เป็นชาวอเมริกันเชื้อสายเกาหลี ปัจจุบันดำรงตำแหน่งผู้อำนวยการสโมสรฟุตซอลชลบุรีบลูเวฟ อดีตเคยเป็นนักร้องนำวงซิลลี่ฟูลแทนที่ณัฐพล พุทธภาวนา(วีรชน ศรัทธายิ่ง) (โต ซิลลี่ ฟูลส์)

**ประวัติ**
เบนจามิน จุง ทัฟเนล เกิดที่เมืองโอซาน ประเทศเกาหลีใต้ (เกิดเมื่อวันที่ 13 พฤษภาคม พ.ศ. 2518) ได้รับการอุปการะจากเกลนและโจแอน ทัฟฟ์เนล (Glenn and JoAnne Tuffnell) และได้ย้ายไปอาศัยอยู่ที่เมืองเบิร์กลีย์ ไฮทส์ (Berkley Heights) ประเทศสหรัฐอเมริกาเมื่อวันที่ 3 ธันวาคม พ.ศ. 2518 เบนจามินเติบโตที่เมืองดีทรอยต์ รัฐมิชิแกน โดยมีสตีฟและจอห์นซึ่งเป็นพี่ชายของเบนจามินเป็นคนแนะนำเกี่ยวกับดนตรี
ครอบครัวของเบนจามินได้ย้ายไปอยู่ที่เมืองบาร์กิ้ง ริจช์ (Basking Ridge) รัฐนิวเจอร์ซีย์ เบนจามินเรียนโรงเรียนระดับมัธยมศึกษาตอนปลายที่โรงเรียนริจช์ (Ridge)  ต่อมาเบนจามินก็ได้ย้ายไปเรียนที่แบลร์ อะคาเดมี (Blair Academy) จนจบการศึกษา เบนจามินได้เข้าศึกษาต่อด้าน Creative Writing และ History (สาขาการเขียนเชิงสร้างสรรค์และประวัติศาสตร์)ที่มหาลัยโลโยลา แมรี่แลนด์ (Loyola University Maryland) เมื่อ พ.ศ. 2538 และได้รับทุนการศึกษาในฐานะนักกีฬา รวมทั้งยังได้รับจดหมายเชิญให้ไปเล่นฟุตบอลดิวิชั่น 1 
หลังจากจบการศึกษาระดับมหาวิทยาลัย เบนจามินได้ตกลงที่จะรับตำแหน่งเป็นอาจารย์สอนที่โรงเรียนอัสสัมชัญ ระยอง หลังจากได้มาอยู่เมืองไทย เบนจามินมีโอกาสได้รู้จักกับโกมุต อัตตเกษม (ต๊อก) และ นพพร อิ่มทรัพย์ (หรั่ง)
เบนจามินได้เริ่มปรากฏตัวในวง Shadow ซึ่งเล่นอยู่ตามสถานบันเทิงต่าง ๆ ใน พ.ศ. 2543 เบนจามินได้ย้ายมาอยู่ที่กรุงเทพฯ และได้ร่วมงานกับต๊อกและหรั่งที่ผับ T29 ซึ่งเจ้าของคือ วิยดา โกมารกุล ณ นคร

**ผลงาน**

**ในนามของซิลลี่ ฟูลส์**
EP- Mini (2550)
สตูดิโออัลบั้ม- The One (มีนาคม 2551)
ซิงเกิล- ทำร้าย (2553)- สูญญากาศ (2555)- Standing tall (2557)

**ผลงานเดี่ยว**
 Who am I (ร้องร่วม Feat. กับ 8th Floor) (พ.ศ. 2557)- ภาวะกดดัน (ร้องร่วม Feat. กับ กอล์ฟ ฟักกลิ้งฮีโร่) ประกอบละคร มือปราบเหยี่ยวดำ (พ.ศ. 2561)- INSOMNIA (พ.ศ. 2563) 

**ผลงานการแต่งเพลง**
 "Spotlight" ขับร้องโดย เอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)- "Thank you my Silent Heroes" ขับร้องโดย วชิรวิชญ์ ชีวอารี ,เมธวิน โอภาสเอี่ยมขจร และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)- "ขอเป็นคนหนึ่ง" (ต้นฉบับเดิมปี พ.ศ. 2535 แต่งเฉพาะท่อนแร็ปเพิ่มเติม) ขับร้องโดย พีรวัส แสงโพธิรัตน์ ,ปราชญา เรืองโรจน์ และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)- "IT’S ME" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)- "IT'S LIFE" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)

**อ้างอิง**
หมวดหมู่:ครูชาวอเมริกัน
หมวดหมู่:นักฟุตบอล
หมวดหมู่:นักร้องอเมริกันในไทย
หมวดหมู่:ศิลปินสังกัดอาร์เอส
หมวดหมู่:ชาวอเมริกันเชื้อสายเกาหลี
หมวดหมู่:ชาวอเมริกันในประเทศไทย
หมวดหมู่:นักแต่งเพลงชาวอเมริกันในไทย
หมวดหมู่:นักแต่งเพลงชาวอเมริกัน
เทวฤทธิ์ ศรีสุข

เทวฤทธิ์ ศรีสุข ชื่อเล่น หรั่ง หรือรู้จักกันในนาม หรั่ง ซิลลี่ฟูลส์ เกิดเมื่อวันที่  20 พฤศจิกายน พ.ศ. 2516 เป็นนักดนตรีชาวไทย และเป็นมือเบสของวง ซิลลี่ ฟูลส์ โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด (แด็กซ์ อดีตสมาชิกวง Big Ass) พร้อมด้วย นิพนธ์ ไทยเจริญ (เต๋า แอร์บอร์น อดีตสมาชิกวง Drama Stream)

**ประวัติ**
เทวฤทธิ์ ศรีสุข เกิดเมื่อวันที่ 20 พฤศจิกายน พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์

**ผลงาน**

**ผลงานเดี่ยว**
 เก๋าโจ๋สโมสร - นักร้องน้องใหม่ 
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก   -  จิ๊กโก๋สโมสร - บ่โรแมนติค
หมายเหตุ : เป็นการร้องเพลงในสไตล์ลูกทุ่ง

**ผลงานโปรดิวเซอร์**
 เป็นโปรดิวเซอร์ผลงานเพลง เหนือมนุษย์ ของ ศิรวิชญ์ สังวริบุตร (เพลงประกอบละคร เหนือมนุษย์) ทางช่อง7 ปี2554- เป็นโปรดิวเซอร์ ให้กับ เต๋า Drama Stream  (ปัจจุบันรวมวงเป็นแอร์บอร์น) ในเพลง คำตอบสุดท้าย ในอัลบั้ม AIRBORNE- โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์- โปรดิวเซอร์ผลงานเพลง ฝีมือชน คนสร้างชาติ ของ แด็กซ์ เอกรัตน์

**ผลงานโฆษณา-การแสดง**
 โฆษณา Yamaha x-1

**ชีวิตส่วนตัว**
เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียง Mar Music สตูดิโอ ในอดีตเคยคบหาดูใจกับ ริค วชิรปิลันธิ์

**อ้างอิง**
หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บทความเกี่ยวกับ ดารา ที่ยังไม่สมบูรณ์
จักรินทร์ จูประเสริฐ

จักรินทร์ จูประเสริฐ (ชื่อเดิม : ทรงพล จูประเสริฐ) ต้น หรือรู้จักกันในนาม ต้น ซิลลี่ฟูลส์ เกิดเมื่อวันที่ 26 สิงหาคม พ.ศ. 2517  เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง ซึ่งการทำงานเบื้องหลังในด้านโปรดิวเซอร์ให้กับวงที่มีชื่อเสียงในประเทศไทยอีกมากมาย

**ประวัติ**
จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย
จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์ 
หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง Silly Foolish โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา, สเลเยอร์, เมทัลลิกา และวงเซพูลทูร่าที่ร้าน Metal Zone ซึ่งทรงพล รับหน้าที่มือกีตาร์ และ กอบภพ เป็นมือกลอง

**ลักษณะเด่น**
ต้นเป็นมือกีตาร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริฟ (Riff) กีตาร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีตาร์ฮีโร่ของมือกีตาร์รุ่นใหม่ ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่าง ๆ ที่เกี่ยวกับกีตาร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ

**ผลงาน**

**ผลงานเพลง**
 ซิลลี่ฟูลส์ - I.Q. 180 (มิ.ย. 2541)- Candy Man (ก.ค. 2542)- Mint (ก.ย. 2543)- Juicy (มี.ค. 2545)- King Size (ม.ค. 2547)- The One (มี.ค. 2551)

**ผลงานโปรดิวเซอร์**
 โปรดิวเซอร์ผลงานเพลง วัดใจ (Cover) ของ ปั๊ป พัฒน์ชัย- โปรดิวเซอร์ผลงานเพลง ซิงเกิลสุดท้าย ของ แสตมป์ อภิวัชร์ -  โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์-  โปรดิวเซอร์ผลงานเพลง  ฝีมือชน คนสร้างชาติ ของ แด็กซ์ เอกรัตน์-  คำตอบสุดท้าย ของเต๋า แอร์บอร์น -  โปรดิวเซอร์ผลงานเพลง คำตัดสิน ของ โลโมโซนิก- โปรดิวเซอร์ผลงานเพลง เพราะความรักมักไม่เลือกเวลาเกิด ของ โลโมโซนิก- โปรดิวเซอร์วง MOJOHITO
*โปรดิวเซอร์วง Moonlight

**ผลงานการเล่นกีตาร์ ให้กับศิลปินอื่น**
 เพลง ไม่รู้จะอธิบายยังไง ของ Potato- เพลง ง่าย ๆ ของ Potato- เพลง วัดใจ (Cover) ของ ปั๊ป พัฒน์ชัย- เพลง ซิงเกิลสุดท้าย ของ แสตมป์ อภิวัชร์ - เพลง คนตายที่หายใจ ของ แด็กซ์ เอกรัตน์- เพลง  ฝีมือชน คนสร้างชาติ ของ แด็กซ์ เอกรัตน์- เพลง ความว่างเปล่า ของ Paper Planes

**รางวัลที่ได้รับ**
 The Guitar Mag Awards 2017- The Guitar Man Of The Year : จากเพลง แป๊ะอย่าร้อง - Silly Fools
 The Guitar Mag Awards 2022- The Guitar Man Of The Year : จากเพลง แพ้ความอ่อนแอ - Silly Fools

**อ้างอิง**
หมวดหมู่:นักกีตาร์ชาวไทย
หมวดหมู่:โปรดิวเซอร์เพลงชาวไทย
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
เทพธิดาม้าขาว

เทพธิดาม้าขาว (Swordswoman Riding West on White Horse) เป็นเรื่องสั้นกำลังภายในที่แต่งโดย กิมย้ง ว่าด้วยเรื่องราวของ หลีบุ๋นซิ่ว นางผู้เป็นชาวฮั่น แต่อาศัยอยู่ในเผ่าซาฮัค ซึ่งเกลียดชังชาวฮั่น

**เนื้อเรื่อง**
ในอดีตนานมาแล้ว เกิดความปั่นป่วนขึ้นในยุทธภพ เพราะแผนที่ปราสาทฮาปูมี ซึ่งซ่อนสมบัติมูลค่ามหาศาลได้ปรากฏขึ้น ข่าวคราวของแผนที่ได้แพร่สะพั ภายในยุทธภพจึงเกิดการหลั่งโลหิตขึ้น 
ในที่สุดแผนที่นี้ ก็ได้ตกมาอยู่ในมือของ หลีซา ฉายา ม้าขาว และภรรยา นาม ซาเนี้ยจื้อ ฉายา กระบี่เล็กทองเงิน ซึ่งถูกไล่ล่าจนมาถึงทะเลทรายอันกว้างใหญ่ ที่แห่งนี้เองที่ทั้งคู่ ได้ทอดร่างกลายเป็นศพ เหลือรอดเพียงบุตรสาวของพวกเขา นาม หลีบุ๋นซิ่ว
หลีบุ๋นซิ่วอาศัยพาหนะของมารดา ซึ่งก็คือม้าสีขาว หลบหนีไปถึงที่ตั้งของชนเผ่าชาวซาฮัค อาศัยอยู่กับชายชราแซ่โก้ย พวกชาวยุทธ์ที่ไล่ล่า ก็มาปล้นสะดมเผ่าซาฮัค จึงทำให้เผ่านี้เกลียดชังชาวฮั่น
หลีบุ๋นซิ่วได้หลงรักซูปูบุตรชายของซูรูคนักรบอันดับหนึ่งของซาฮัค แต่ไม่อาจสมหวังด้วยกันได้ ซูปูจึงแต่งงานกับอามาน ส่วนหลีบุ๋นซิ่วก็โดดเดี่ยวอยู่เพียงลำพัง
แผนที่สมบัติที่ล้ำค่า และ ความรักที่ไม่อาจสมหวัง หลีบุ๋นซิ่วจะสามารถผ่านไปได้หรือไม่

**ตัวละคร**
 หลีบุ๋นซิ่ว- หลีซา ฉายา ม้าขาว บิดาของ หลีบุ๋นซิ่ว- ซาเนี้ยจื้อ ฉายา กระบี่เล็กทองเงิน มารดาของ หลีบุ๋นซิ่ว- ซูปู- อามาน- ซูรูค บิดาของซูปู- เชอรกู บิดาของอามาน- คักง้วนเล้ง ฉายา เทพเจ้าสะเทือนด่าน- สือต้งจุ้น ฉายา ทวนดอกบ๊วย- ตั้งตั๊กเหียน ฉายา กระบี่งูเหลือม- ฮั้วฮุย- เบ๊เกเล้ง
หมวดหมู่:บันเทิงคดีกำลังภายใน
หมวดหมู่:งานเขียนของกิมย้ง
หมวดหมู่:วรรณกรรมในปี พ.ศ. 2504
ไกลโคสะมิโนไกลแคน

คอนดรอยตินซัลเฟต
ไฮยาลูโรแนน (-4GlcUAβ1-3GlcNAcβ1-) n
ไกลโคสะมิโนไกลแคน (glycosaminoglycan; GAG) หรือ มิวโคโพลีแซ็กคาไรด์ (mucopolysaccharide) เป็นโพลีแซ็กคาไรด์สายยาวไม่แตกแขนงซึ่งประกอบด้วยหน่วยไดแซ็กคาไรด์ซ้ำ ๆ หลายหน่วย ซึ่งหน่วยที่ซ้ำประกอบจากน้ำตาลเฮกโซส (หรือน้ำตาลที่มีคาร์บอน 6 อะตอม) หรือกรดเฮกซูโรนิก เชื่อมกับเฮกโซซามีน (น้ำตาลที่มีคาร์บอน 6 อะตอมที่มีส่วนประกอบของไนโตรเจน)

**การสร้าง**
แกนโปรตีนถูกสร้างขึ้นที่เอนโดพลาสมิกเรติคูลัมแบบขรุขระ และถูกไกลโคซิลทรานสเฟอเรสปรับแต่งในกอลจิ แอพพาราตัสด้วยการเติม GAG ไดแซ็กคาไรด์ไปที่แกนโปรตีนได้ผลิตภัณฑ์เป็นโปรติโอไกลแคน (proteoglycans) ยกเว้นไฮยาลูโรแนนที่สร้างขึ้นโดยไม่มีแกนโปรตีน และถูกปล่อยออกมาที่ที่ว่างภายนอกเซลล์โดยตรงโดยเอนไซม์ที่ผิวเซลล์

**หน้าที่**
ไกลโคสะมิโนไกลแคนเป็นคาร์โบไฮเดรตที่จำเป็นสำหรับร่างกาย กล่าวคือเป็นองค์ประกอบที่สำคัญของเนื้อเยื่อเกี่ยวพัน สาย GAG อาจเกิดพันธะโควาเลนต์กับโปรตีนเกิดเป็นโปรติโอไกลแคน นอกจากนี้ GAG ยังมีคุณสมบัติดูดน้ำจึงทำให้เนื้อเยื่อสามารถทนทานต่อแรงกดดันได้ และ GAG ยังมีคุณสมบัติเป็นประจุลบเนื่องจากมีความหนาแน่นของโมเลกุลน้ำตาลสูงจึงสามารถดูดแคทไอออนหรือประจุบวกเช่นโซเดียมไอออน หลังจากที่โซเดียมจับกับ GAG จะดึงโมเลกุลน้ำได้โดยน้ำไม่ถูกบีบอัดไม่เหมือนกับแก๊ส
ตัวอย่างของไกลโคสะมิโนไกลแคนที่อยู่ในธรรมชาติเช่นเฮพารินซึ่งถูกใช้เป็นสารกันเลือดเป็นลิ่ม ไฮยาลูโรแนนเป็นองค์ประกอบของน้ำไขข้อซึ่งหล่อเลี้ยงข้อต่อในร่างกาย และคอนดรอยตินซัลเฟตซึ่งเป็นสารที่พบในเนื้อเยื่อเกี่ยวพัน กระดูกอ่อนและเอ็นกล้ามเนื้อ

**ประเภท**
GAG ชนิดต่าง ๆ มีความแตกต่างกันในแง่ของชนิดของเฮกโซซามีน เฮกโซส หรือกรดเฮกซูโรนิกที่เป็นองค์ประกอบ (เช่น กรดกลูคูโรนิก กรดไอดูโรนิก กาแลกโตส กาแลกโตซามีน กลูโคซามีน) นอกจากนี้ยังมีความแตกต่างกันในเรขาคณิตของพันธะไกลโคซิดิก
ตัวอย่างของไกลโคสะมิโนไกลแคน เช่น

**อักษรย่อ**
 GlcUA = β-D-glucuronic acid- GlcUA (2S)  = 2-O-sulfo-β-D-glucuronic acid- IdoUA = α-L-iduronic acid- IdoUA (2S)  = 2-O-sulfo-α-L-iduronic acid- Gal = β-D-galactose- Gal (6S)  = 6-O-sulfo-β-D-galactose- GalNAc = β-D-N-acetylgalactosamine- GalNAc (4S)  = β-D-N-acetylgalactosamine-4-O-sulfate- GalNAc (6S)  = β-D-N-acetylgalactosamine-6-O-sulfate- GalNAc (4S,6S)  = β-D-N-acetylgalactosamine-4-O, 6-O-sulfate - GlcNAc = α-D-N-acetylglucosamine- GlcNS = α-D-N-sulfoglucosamine- GlcNS (6S)  = α-D-N-sulfoglucosamine-6-O-sulfate

**อ้างอิง**

**ดูเพิ่ม**
 มิวโคโพลีแซ็กคาริโดซิส- ไลโปโพลีแซ็กคาไรด์

**แหล่งข้อมูลอื่น**
  Proteoglycans and Glycosaminoglycans date=2009-04-13  at Lancaster University-  Illustration at scientificpsychic.com- King M.  2005.   Glycosaminoglycans date=2023-02-08 .  Indiana University School of Medicine Accessed December 31, 2006.- Glycosaminoglycans

หมวดหมู่:พอลิแซ็กคาไรด์
ถึงจะเห่ยแต่ก็สู้นะเฟ้ย

ถึงจะเห่ยแต่ก็สู้นะเฟ้ย (Hakaiou Noritaka!) เป็นหนังสือการ์ตูนญี่ปุ่น ประพันธ์โดย "มุราตะ ฮิเดโอะ" (Hideo Murata) วาดภาพประกอบโดย "ฮาโมริ ทากาชิ" (Takashi Hamori) ตีพิมพ์ครั้งแรกในปี พ.ศ. 2534 (ค.ศ. 1991) โดยสำนักพิมพ์โชงะกุกัง และในปี พ.ศ. 2537 ก็ได้ถูกซื้อลิขสิทธิ์ไปสร้างเป็นภาพยนตร์ฮ่องกงแนวตลกเรื่อง "โลกบอกว่าข้าต้องใหญ่" (Love on Delivery) แสดงนำโดย "โจว ซิงฉือ" โดยเปลี่ยนเนื้อเรื่องใหม่ จากเรื่องเกี่ยวกับมวยไทยเป็นมวยจีนโบราณ รวมทั้งเปลี่ยนชื่อตัวละครใหม่ด้วย
ถึงจะเห่ยแต่ก็สู้นะเฟ้ยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจหญิงสาว ซึ่งตัวเอกของเรื่องมีภาพลักษณ์ที่ตรงกันข้ามกับเรื่องอื่นจึงทำให้ผู้คนยังสามารถจดจำการ์ตูนเรื่องดังกล่าวได้ แม้ว่าจะผ่านมาแล้วกว่า 20 ปีก็ตาม ภายหลังจากการ์ตูนเรื่องนี้ประสบความสำเร็จแล้ว คุณฮาโมริ ทากาชิ ซึ่งเป็นผู้วาด ได้นำฉากและเทคนิคการต่อสู้อื่นๆแบบมวยไทยมาใส่ไว้ในผลงานต่อมาอีกหลายเรื่องด้วยเช่นกัน

**เนื้อเรื่องโดยย่อ**
ซาวามูระ โนริทากะ เด็กหนุ่มชั้นมัธยมผู้มีความใฝ่ฝันว่า สักวันเขาจะเป็นสุดยอดนักกีฬาเพื่อชนะใจสาวให้ได้ เขาพยายามหาเข้าชมรมกีฬาอยู่หลายชมรม แต่ทว่าไม่มีชมรมไหนรับเขาเลย ที่เป็นเช่นนี้เพราะว่าเขาเป็นคนที่มีร่างกายผอมแห้ง และมีหน้าตาที่ไม่หล่อเหลา อีกทั้งยังถูกสมาชิกของชมรมมวยสากลดูถูกอีกต่างหาก  จนกระทั่งเขาได้มารู้จักกับโค้ชชมรมมวยไทยชื่อ "โนริฮิดะ" อดีตนักคาราเต้ที่หันมาเอาดีด้านมวยไทย ซาวามูระได้ดูวิดีโอเทปรายการชกมวยไทยที่โนริฮิดะให้มา ทำให้ซาวามูระเกิดความคลั่งไคล้มวยไทย และได้สมัครเข้าชมรมมวยไทยในเวลาต่อมา ซึ่งในตอนนั้นชมรมมวยไทยเป็นแค่ชมรมเล็ก ๆ  แล้วยังได้เพื่อนเป็นนักเรียนแลกเปลี่ยนชาวไทยชื่อว่า "ฉ่ำอุรา" ซึ่งเป็นสมาชิกของชมรมมวยไทยเพียงคนเดียวในตอนนั้น ถึงแม้ว่าชมรมมวยไทยจะได้ซาวามูระเข้าเป็นสมาชิกแล้วก็ตาม หากรวมโค้ชด้วยก็ยังมีสมาชิกแค่ 3 คนเท่านั้น
ต่อมาผู้อำนวยการโรงเรียนมีความคิดที่จะยุบชมรมมวยไทย เพราะชมรมมวยไทยเป็นชมรมที่อยู่อันดับท้ายที่สุดของตาราง และมีสมาชิกน้อย  แต่โนริฮิดะไม่ยอมให้ชมรมถูกยุบ เขาจึงตกลงกับผู้อำนวยการ โดยการจัดการแข่งขันระหว่างชมรมมวยไทยกับชมรมมวยสากล ซึ่งตัวแทนของชมรมมวยไทยคือซาวามูระ  โดยมีข้อแม้ว่า หากซาวามูระแพ้ ชมรมมวยไทยก็ต้องถูกยุบ แต่ถ้าหากซาวามูระชนะ นอกจากชมรมมวยไทยจะไม่ถูกยุบแล้ว ยังต้องได้อยู่อันดับหนึ่งของโรงเรียนอีกด้วย  ถึงแม้ซาวามูระจะเป็นแค่นักมวยฝึกหัด แต่เขาก็ตั้งใจฝึกฝนอย่างจริงจัง จนสามารถชนะตัวแทนจากชมรมมวยสากลได้สำเร็จ และดันชมรมมวยไทยให้ขึ้นเป็นอันดับหนึ่งของโรงเรียนทันที แต่ว่าชัยชนะของเขากลับทำให้เขาตกเป็นเป้าหมายของผู้ฝึกศิลปะการต่อสู้จากทั่วสารทิศ ทำให้เขาต้องต่อสู้กับนักสู้ที่มีฝีมือฉกาจขึ้นกว่าเก่า ยิ่งชนะเท่าไหร่ก็เป็นการเพิ่มพูนชื่อเสียงให้เขาเอง แต่ศัตรูครั้งหลังๆ ก็ยิ่งแข็งแกร่งขึ้นด้วย นั่นทำให้ซาวามูระต้องฝึกฝนอย่างหนัก และแปลกพิสดารยิ่งขึ้น เพื่อที่จะสามารถสู้กับเหล่านักสู้จากทั่วสารทิศ และพามวยไทยให้เป็นที่รู้จักของผู้คนมากขึ้น โดยมีโค้ชโนริฮิดะกับฉ่ำอุราคอยให้คำแนะนำ

**รายชื่อตัวละคร**
 ซาวามูระ โนริทากะ - 沢村典隆- ฉ่ำอุรา - チャンプア- โนริฮิดะ- นาคายาม่า- ยามาซากิ- เคน แจ็คสัน

**รายชื่อตอน**

**อ้างอิง**

**ดูเพิ่ม**
 ฮาโมริ ทากาชิ - ซาวามูระ โนริทากะ- ฉ่ำอุรา

**แหล่งข้อมูลอื่น**
  คนไทยในการ์ตูนญี่ปุ่น: ฉ่ำอุรา date=2020-09-29  -  หนังสือการ์ตูนทั้งหมดในประเทศไทย วาดโดย Takashi Hamori ผู้วาด ถึงจะเห่ย แต่ก็สู้นะเฟ้ย
หมวดหมู่:การ์ตูนญี่ปุ่น
หมวดหมู่:มังงะ
หมวดหมู่:อนิเมะและมังงะเกี่ยวกับกีฬา‎
หมวดหมู่:การ์ตูนญี่ปุ่นแนวศิลปะการต่อสู้
อเลกซ์ เมอราซ

อเลกซ์ เมอราซ (Alex Meraz) เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ New Moon ภาพยนตร์ภาคต่อของ Twilight. 
เมอราซเคยกล่าวว่าเขามีเชื้อสายชนพื้นเมืองเม็กซิโกคนเผ่า P'urhépecha เขาศึกษาที่ New School for the Arts และอยากจะเป็นจิตรกร นักเขียนภาพ เขาแต่งงานกับภรรยาชาวเวียดนาม-อเมริกัน ชื่อคิม มีบุตรชายด้วยกัน ชื่อ โซมัก

**ผลงาน**

**อ้างอิง**

**แหล่งข้อมูลอื่น**
 2158803- Alex Meraz's official Twitter account
หมวดหมู่:นักแสดงอเมริกัน
หมวดหมู่:บุคคลจากรัฐแอริโซนา
รัฐซานลุยส์โปโตซี

ซานลุยส์โปโตซี (San Luis Potosí) เป็นรัฐในประเทศเม็กซิโก มีพื้นที่ 24,266 ตร.ไมล์ (62,849 ตร.กม.) อยู่ในส่วนกลางของประเทศ ติดกับรัฐโกอาวิลาทางทิศเหนือ ติดกับรัฐนวยโบเลออนทางทิศตะวันออกเฉียงเหนือ ติดกับรัฐตาเมาลิปัสทางทิศตะวันออก ติดกับรัฐเบรากรุซทางทิศตะวันออก ติดกับรัฐอิดัลโก รัฐเกเรตาโร รัฐกัวนาฮัวโตทางทิศใต้ และติดกับรัฐซากาเตกัสทางทิศเหนือ-ตะวันตก รัฐซานลุยส์โปโตซีมีประชากร 2,410,414 คน (ข้อมูลปี 2005)
เมืองหลวงของรัฐคือเมืองซานลุยส์โปโตซี เมืองที่ใหญ่ที่สุดของรัฐรวมถึงเมืองซิวดัดบาเยส มาเตอัวลา และริโอเบร์เด

**อ้างอิง**
ซานลุยส์โปโตซี
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐซานลุยส์โปโตซี
จิน โหย่วจือ

จิน โหย่วจือ (p=Jīn Yǒuzhī; 17 สิงหาคม พ.ศ. 2461 — 10 เมษายน พ.ศ. 2558) หรือ ผู่เริ่น เป็นบุตรคนที่ 4 ของไจ้เฟิง และเป็นน้องชายต่างมารดาของจักรพรรดิผู่อี๋ซึ่งเป็นจักรพรรดิองค์สุดท้ายของจีนและแมนจูกัว
จิน โหย่วจือ เกิดที่ พระราชวังของเจ้าชายชุนที่ 2 เมื่อวันที่ 21 กันยายน พ.ศ. 2461 มีนามเดิมว่า อ้ายซินเจว๋หลัว ผู่เริ่น (p=Àixīnjuéluó Pǔrèn) มีพี่น้องต่างมารดาที่สำคัญในประวัติศาสตร์จีนอยู่ 2 คน คือ อ้ายซินเจว๋หลัว ผู่อี๋ (จักรพรรดิผู่อี๋) และอ้ายซินเจว๋หลัว ผู่เจี๋ย จินได้รับการศึกษาศิลปะที่สืบทอดมา และได้ตั้งโรงเรียนประถมที่พระราชวังของเจ้าชายชุนที่ 2ในปี พ.ศ. 2490 ด้วยการสนับสนุนของพ่อเขา เขาเป็นผู้อำนวยการขณะที่พี่สาวเป็นครูสอนหนังสือ ภายหลัง โรงเรียนถูกบริจาคให้กับรัฐบาลและเขาทำงานไปเรื่อยๆจนเกษียนในปี พ.ศ. 2532 หลังจากเกษียนเขาเขียนและแก้ไขหนังสือเกี่ยวกับประวัติศาสตร์ราชวงศ์ชิงและวรรณกรรม
เขาเป็นผู้อ้างสิทธิในราชบัลลังก์ของแมนจูกัวตั้งแต่วันที่ 1 มีนาคม พ.ศ. 2537 จนกระทั่งถึงแก่อสัญกรรมในวันที่ 10 เมษายน พ.ศ. 2558) ต่อมานาย จิน หยี จ้างลูกชายคนโตของเขาจึงได้รับช่วงในฐานะผู้อ้างสิทธิในราชบัลลังก์ของแมนจูกัวเป็นคนล่าสุดในปัจจุบัน

**วงศ์ตระกูล**
หมวดหมู่:ผู้อ้างสิทธิในราชบัลลังก์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
ทากานิ เมงุมิ

ทากานิ เมงุมิ (Takani Megumi) เป็นตัวละครจากการ์ตูนญี่ปุ่นเรื่องซามูไรพเนจร ซึ่งผู้แต่งต้องการให้บทบาทของเมงุมิเป็นการ "ละจากการทำความผิด" เนื่องจากเมงุมิเคยผลิตฝิ่นนั้นเอง

**ประวัติ**
ทากานิ เมงุมิ เกิดในเดือนธันวาคม พ.ศ. 2400 ตระกูลทากานิของเธอเป็นตระกูลที่สืบทอดการเป็นหมอมาหลายชั่วอายุคนแถบไอซุ (ปัจจุบันคือจังหวัดฟุกุชิมะ) ซึ่งถือเป็นชนชั้นสูงในขณะนั้น ครอบครัวของเธอมีอุดมการณ์ที่มุ่งหมายที่จะรักษาประชาชนทุกคนโดยไม่แบ่งชนชั้น และอุดมการณ์ดังกล่าวกลับสร้างความไม่พอใจกับกลุ่มซามูไรนัก บิดาของเธอคือทากานิ ริวเซ ได้ไปยังนะงะซะกิเพื่อจะไปศึกษาการแพทย์แผนตะวันตก ได้ละทิ้งครอบครัวไว้ทีไอซุ ทั้งนี้ครอบครัวของเขาได้รับการอนุญาตให้เป็นแพทย์ในสนามรบ แต่ริวเซถูกสังหารในเวลาต่อมา ส่วนแม่และพี่ชายอีกสองคนของเมงุมิหายสาบสูญไป
ผลของสงครามทำให้ตระกูลทากานิล่มสลาย เหลือเธอเพียงคนเดียวที่รอดชีวิต แต่ความที่เมงุมิได้เรียนรู้ด้านสมุนไพรและการแพทย์แผนตะวันตก (รังงุกุ) และด้วยความที่เธอต้องการเป็นแพทย์อย่างเปี่ยมล้นเมงุมิได้กลายเป็นคนของทาเคดะ คันริว เพราะไปเป็นผู้ช่วยหมอคนหนึ่งที่ผลิตฝิ่นให้กับคันริว หลังจากหมอคนนั้นเสียชีวิต เมงุมิจึงเป็นคนเดียวที่รู้กรรมวิธีการผลิตฝิ่น เธอจึงถูกคันริวบังคับให้ผลิตฝิ่นใยแมงมุม และจะลักลอบขายฝิ่นชนิดดังกล่าวในแถบโตเกียว 
เธออดทนมีชีวิตเพราะมีความหวังที่จะได้พบกับครอบครัวของเธอที่หายสาบสูญไปเมื่อครั้งเกิดสงคราม เมงุมิหาโอกาสหนีจากคันริวจนได้พบกับพวกเคนชิน และได้กลายเป็นผู้ช่วยเหลือคนสำคัญของเคนชิน คอยรักษาบาดแผลของเคนชินและเพื่อน ๆ ที่บาดเจ็บจากการต่อสู้ เมงุมิเป็นอีกคนที่หลงรักเคนชิน ก่อนที่จะมีความสัมพันธ์พิเศษกับซาโนะสุเกะในเวลาต่อมา
เมงุมิมักจะมีหูจิ้งจอกโผล่ออกมา ซึ่งสอดคล้องกับฉายาของเธอคือ สุนัขจิ้งจอก (คิสึเนะ) ซาโนะสึเกะจึงมักเรียกเธอว่า ยายจิ้งจอก (คิสึเนะอนนะ) หรือแม้แต่ยาฮิโกะและคาโอรุก็เรียกเธอด้วยชื่อนี้บ้างบางครั้ง เมงุมิจึงถูกเปรียบเทียบว่าเป็น "สุนัขจิ้งจอก" มาตลอดเรื่อง

**อ้างอิง**
หมวดหมู่:ตัวละครในซามูไรพเนจร
หมวดหมู่:ตัวละครที่เป็นแพทย์
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
กีฬาภูมิภาคเอเชียใต้ 1984

กีฬาภูมิภาคเอเชียใต้ 1984 เป็นการแข่งขันกีฬาภูมิภาคเอเชียใต้ ครั้งที่ 1 จัดขึ้นที่กาฐมาณฑุ ประเทศเนปาล ซึ่งมีประเทศเข้าร่วมการแข่งขันทั้งสิ้น 7 ประเทศ

**ประเทศที่เข้าร่วมการแข่งขัน**
  (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1985

กีฬาภูมิภาคเอเชียใต้ 1985 เป็นการแข่งขันกีฬาภูมิภาคเอเชียใต้ ครั้งที่ 2 จัดขึ้นที่กรุงธากา ประเทศบังกลาเทศ ซึ่งมีประเทศเข้าร่วมการแข่งขันทั้งสิ้น 7 ประเทศ ใน 7 ชนิดกีฬา

**ประเทศที่เข้าร่วมการแข่งขัน**
 (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1987

กีฬาภูมิภาคเอเชียใต้ 1987 เป็นการแข่งขันกีฬาภูมิภาคเอเชียใต้ ครั้งที่ 3 จัดขึ้นที่โกลกาตาเมืองของเบงกอลตะวันตก ประเทศอินเดีย มีประเทศเข้าร่วมการแข่งขันทั้งสิ้น 7 ประเทศ ใน 10 ชนิดกีฬา

**ประเทศที่เข้าร่วมการแข่งขัน**
 (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1989

กีฬาภูมิภาคเอเชียใต้ 1989 เป็นการแข่งขันกีฬาภูมิภาคเอเชียใต้ ครั้งที่ 4 จัดขึ้นที่กรุงอิสลามาบาด ประเทศปากีสถาน มีประเทศเข้าร่วมการแข่งขันทั้งสิ้น 7 ประเทศ

**ประเทศที่เข้าร่วมการแข่งขัน**
 (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์- เอเชียนบีชเกมส์- เอเชียนเกมส์เยาวชน

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1991

กีฬาภูมิภาคเอเชียใต้ 1991 เป็นการแข่งขันกีฬาภูมิภาคเอเชียใต้ ครั้งที่ 5 จัดขึ้นที่เมืองโคลัมโบ ประเทศศรีลังกาการแข่งขันครั้งนี้มีประเทศเข้าร่วมการแข่งขันทั้งสิ้น 7 ประเทศ

**ประเทศที่เข้าร่วมการแข่งขัน**
  (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์- กีฬาโอลิมปิก- เอเชียนอินดอร์เกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1993

กีฬาภูมิภาคเอเชียใต้ 1993 เป็นการแข่งขันกีฬาภูมิภาคเอเชียใต้ ครั้งที่ 6 จัดขึ้นที่เมืองธากา ประเทศบังกลาเทศระหว่างวันที่ 20-27 ธันวาคม พ.ศ. 2536 การแข่งขันครั้งนี้เป็นการแข่งขันกีฬาภูมิภาคเอเชียใต้ครั้งที่ 2 ของประเทศบังกลาเทศ ซึ่งมีประเทศเข้าร่วมการแข่งขันทั้งสิ้น 7 ประเทศ ใน 11 ชนิดกีฬา

**ประเทศที่เข้าร่วมการแข่งขัน**
 (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์- เอเชียนอินดอร์เกมส์- เอเชียนยูธเกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1995

กีฬาภูมิภาคเอเชียใต้ 1995 เป็นการแข่งขันกีฬาภูมิภาคเอเชียใต้ ครั้งที่ 7 จัดขึ้นที่เมืองเจนไน ประเทศอินเดีย ในการจัดการแข่งขันครั้งนี้ เป็นการจัดการแข่งขันกีฬาภูมิภาคเอเชียใต้ครั้งที่ 2 ของประเทศอินเดีย ซึ่งมีประเทศเข้าร่วมการแข่งขันทั้งสิ้น 7 ประเทศ ใน 13 ชนิดกีฬา

**ประเทศที่เข้าร่วมการแข่งขัน**
  (เจ้าภาพ)

**สรุปเหรียญการแข่งขัน**

**ดูเพิ่ม**
 เอเชียนเกมส์- เอเชียนอินดอร์เกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 1999

กีฬาภูมิภาคเอเชียใต้ 1999 เป็นการแข่งขันกีฬาภูมิภาคเอเชียใต้ ครั้งที่ 8 จัดขึ้นที่เมืองกาฐมาณฑุ ประเทศเนปาล ในการจัดการแข่งขันครั้งนี้ เป็นการจัดการแข่งขันกีฬาภูมิภาคเอเชียใต้ครั้งที่ 2 ของประเทศเนปาล โดยมีประเทศเข้าร่วมการแข่งขันทั้งสิ้น 7 ประเทศ

**ประเทศที่เข้าร่วมการแข่งขัน**
  (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์- เอเชียนอินดอร์เกมส์- กีฬาภูมิภาคเอเชียตะวันตก

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 2004

กีฬาภูมิภาคเอเชียใต้ 2004 เป็นการแข่งขันกีฬาภูมิภาคเอเชียใต้ ครั้งที่ 9 จัดขึ้นที่กรุงอิสลามาบาด ประเทศปากีสถาน แต่เดิมมีการจัดการแข่งขันในปี 2001 แต่ปากีสถานมีปัญหากับอินเดีย จึงมีการเลื่อนมาจัดในปี 2004 การแข่งขันครั้งนี้เป็นการแข่งขันกีฬาเอเชียใต้ครั้งที่ 2 ของประเทศปากีสถาน โดยมีประเทศเข้าร่วมการแข่งขันทั้งสิ้น 7 ประเทศ ใน 14 ชนิดกีฬา

**กีฬาที่ใช้ในการแข่งขัน**
 20px กรีฑา- 20px บาสเก็ตบอล- 20px มวย- 20px ฟุตบอล- 20px ฮ็อกกี้- 20px ยูโด- Kabaddi- 20px ยิงปืน- 20px ว่ายน้ำ- 20px เทเบิลเทนนิส- 20px เทนนิส- 20px วอลเลย์บอล- 20px ยกน้ำหนัก- 20px มวยปล้ำ

**ประเทศที่เข้าร่วมการแข่งขัน**
 (เจ้าภาพ)- Maldives มัลดีฟส์

**สรุปเหรียญการแข่งขัน**

**ดูเพิ่ม**
 เอเชียนเกมส์- เอเชียนอินดอร์เกมส์- กีฬาภูมิภาคเอเชียตะวันตก
หมวดหมู่:กีฬาภูมิภาคเอเชียใต้
วิกิพีเดีย:เสนอบทความคุณภาพ/เดอะซิมส์ 3 เวิลด์ แอดเวนเจอร์ส

=== เดอะซิมส์ 3 เวิลด์ แอดเวนเจอร์ส**
เดอะซิมส์ 3 เวิลด์ แอดเวนเจอร์ส ถูกเสนอเมื่อ 11 เมษายน พ.ศ. 2553 และจะได้รับการพิจารณาภายในวันที่ 25 เมษายน พ.ศ. 2553
 เสนอชื่อโดย NoppawanConan
สนับสนุน 
#
#
คัดค้าน
#
#
เสนอแนะการปรับปรุง
# บทนำควรเป็นการสรุปเนื้อหา ไม่ควรมีเนื้อหาใหม่ที่ไม่มีในหัวย่อยอื่น --Sry85 22:13, 11 เมษายน 2553 (ICT)
กีฬาภูมิภาคเอเชียใต้ 2006

กีฬาภูมิภาคเอเชียใต้ 2006 เป็นการแข่งขันกีฬาภูมิภาคเอเชียใต้ ครั้งที่ 10 จัดขึ้นที่เมืองโคลัมโบ ประเทศศรีลังกา ซึ่งประเทศอัฟกานิสถานได้เข้าร่วมการแข่งขันกีฬาเอเชียใต้ครั้งนี้เป็นครั้งแรก และครั้งนี้ ยังเป็นการจัดการแข่งขันกีฬาเอเชียใต้ครั้งที่ 2 ของประเทศศรีลังกา ซึ่งจัดขึ้นในระหว่างวันที่ 18-28 สิงหาคม พ.ศ. 2549 มีประเทศเข้าร่วมการแข่งขันทั้งสิ้น 8 ประเทศ ใน 20 ชนิดกีฬา

**ประเทศที่เข้าร่วมการแข่งขัน**
ประเทศที่เข้าร่วมในการแข่งขันกีฬาภูมิภาคเอเชียใต้ 2006
*2004 (86)- (192)- (54)- (293)- (59)- (216)- (288)- (366) (เจ้าภาพ)

**สรุปเหรียญการแข่งขัน**

**ดูเพิ่ม**
 เอเชียนเกมส์- เอเชียนอินดอร์เกมส์

**อ้างอิง**
หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 2010

กีฬาภูมิภาคเอเชียใต้ 2010 เป็นการแข่งขันกีฬาเอเชียใต้ ครั้งที่ 11 จะมีการจัดขึ้นที่กรุงธากา ประเทศบังกลาเทศ ระหว่างวันที่ 29 มกราคม - 9 กุมภาพันธ์ พ.ศ. 2553 การแข่งขันครั้งนี้ เป็นการจัดการแข่งขันกีฬาเอเชียใต้ครั้งที่ 3 ของประเทศบังกลาเทศ ซึ่งคาดว่าจะมีนักกีฬามากกว่า 2,000 คน จาก 8 ประเทศ ใน 23 ชนิดกีฬา

**ประเทศที่เข้าร่วมในการแข่งขัน**
ประเทศที่เข้าร่วมในการแข่งขันกีฬาภูมิภาคเอเชียใต้ 2010-  (เจ้าภาพ)

**สรุปเหรียญการแข่งขัน**

**ดูเพิ่ม**
 เอเชียนเกมส์- กีฬาภูมิภาคเอเชียตะวันตก

**อ้างอิง**
หมวดหมู่:กีฬาภูมิภาคเอเชียใต้
ธงชาติโบลิเวีย

ธงชาติโบลิเวียที่ใช้ในปัจจุบันมีลักษณะเป็นธงสี่เหลี่ยมผืนผ้า กว้าง 15 ส่วน ยาว 22 ส่วน ภายในแบ่งเป็นสามแถบตามแนวนอนขนาดเท่ากัน เรียงลำดับจากบนลงล่างเป็นแถบสีแดง สีเหลือง และ สีเขียว. สำหรับธงชาติที่ใช้เป็นธงราชการและธงชัยประจำกองทัพนั้นจะมีการเพิ่มรูปตราแผ่นดินลงบนกลางแถบสีเหลือง (รายละเอียดของตราในธงกองทัพและธงราชการมีความแตกต่างกันเล็กน้อย)  
อนึ่ง แม้ประเทศโบลิเวียจะเป็นประเทศที่ไม่มีทางออกสู่ทะเล แต่โบลิเวียก็มีธงนาวีใช้สำหรับเรือตรวจการณ์ในลำน้ำและทะเลสาบด้วยเช่นกัน ลักษณะของธงนาวีเป็นธงพื้นสีฟ้า มีรูปธงชาติโบลิเวียที่มุมธงบนด้านคันธง ล้อมด้วยรูปดาวห้าแฉกสีเหลืองขนาดเล็ก 9 ดวง และมีรูปดาวห้าแฉกสีเหลืองขนาดใหญ่ที่ด้านชายธง ดวงดาวเล็กทั้งเก้าดวงนั้นเป็นตัวแทนของเขตการปกครองทั้ง 9 เขตของโบลืเวีย ส่วนดาวดวงใหญ่หมายถึงสิทธิของประเทศในเดินเรือในทะเล ซึ่งโบลิเวียได้สูญเสียสิทธิดังกล่าวไปในสงครามแห่งมหาสมุทรแปซิฟิก ในปี ค.ศ. 1884

**รายละเอียด**

**การออกแบบ และ สัดส่วน**
แบบการสร้างธงชาติ ประกาศใช้ตามคำสั่งศาลสูงสุดหมายเลข 27630 ที่ 2004 โดยกำหนดให้มีอัตราส่วนความกว้างและควมยาวที่ 15:22
ธงชาติและธงที่มีความหมายถึงชาติของโบลิเวียมีอยู่ 4 อย่าง คือ 
# ธงชาติ (Bandera Menor) เป็นธงสำหรับใช้โดยพลเรือน ธงสามสีสามแถบแนวนอน สีแดง-เหลือง-เขียว
# ธงราชการ (Bandera Mayor) เป็นธงที่กำหนดให้ใช้ในหน่วยงานราชการ ดดตยเพิ่มตราแผ่นดินที่กลางธง
# ธงกองทัพ (Bandera de guerra) มีลักษณะคล้ายกับธงราชการ ตราแผ่นดินที่กลางธงนั้นรองรับด้วยช่อโอลีฟ
# ธงนาวี (Bandera Naval) ลักษณะเป็นธงพื้นสีฟ้า มีรูปธงชาติโบลิเวียที่มุมธงบนด้านคันธง ล้อมด้วยรูปดาวห้าแฉกสีเหลืองขนาดเล็ก 9 ดวง และมีรูปดาวห้าแฉกสีเหลืองขนาดใหญ่ที่ด้านชายธง
# ธงฉาน (Bandera de proa) ลักษณะเป็นธงสี่เหลี่ยมจัตุรัส พื้นในสีเขียว พื้นกลางสีเหลือง พื้นนอกสีแดง- ธงทหารเรือ

**สีและสัญลักษณ์**
รายละเอียดของธงชาติโบลิเวีย, มีความสำคัญอย่างยิ่งต่อการก่อตั้งประเทศ, คำนิยามความหมายตามคำสั่งของศาลสูงสุด เมื่อปี ค.ศ. 1888 ในสมัยของประธานาธิบดี Gregorio Pacheco.-    สีแดง: หมายถึง เลือดเนื้อของเหล่ววีรชน และ ทหารกล้า ที่ต่อสู้เพื่อเอกราชของโบลิเวีย-    สีเหลือง:  หมายถึง ความมั่งคั่งของทรัพยากรแร่ธาตุต่างๆ ที่อยู่ใต้แผ่นดิน.-    สีเขียว: หมายถึง ความอุดมสมบูรณ์ของสินทรัพย์, ความหวัง และ สังคมที่สดใส
ความหมายของสีธงชาติโบลิเวียจากคำนิยามของศาลสูงสุด 2004:

**พัฒนาการ**

**สาธารณรัฐโบลีวาร์ === - สาธารณรัฐโบลีวาร์ (ค.ศ. 1825–1826)

**ค.ศ. 1826–1831 === - (ค.ศ. 1826–1831)

**ค.ศ. 1831–1851 === - (ค.ศ. 1831–1851)

**สมาพันธรัฐเปรู-โบลิเวีย === 
- สมาพันธรัฐเปรู-โบลิเวีย (ค.ศ. 1836–1839)

**เพลงธงชาติ**
เพลงธงชาติ (Marcha de Banderas:March of Flags) หรือ เพลงสรรเสริญธง เป็นเพลงสำหรับเดินธงระหว่างการเชิญธงชัยเฉลิมพล (ธงศึก) ในพิธีการทางทหาร. เพลงนี้กำเนิดขึ้นเมื่อ 17 สิงหาคม ค.ศ. 1825 เป็นวันธงชาติ เรียกว่า ดีอา เดอ ลา บันเดรา (Día de la Bandera) เรียบเรียงโดย มานูเอล เบนาเวนต์ ประพันธ์บทร้องโดย ริคาร์โด มูเซีย

**ดูเพิ่ม**
 ธงในประเทศโบลิเวีย- ตราแผ่นดินของโบลิเวีย- เพลงชาติโบลิเวีย

**อ้างอิง**

**แหล่งข้อมูลอื่น**
title=ธงชาติโบลิเวีย
โบลิเวีย
หมวดหมู่:สัญลักษณ์ของประเทศโบลิเวีย
ภาคเสริม

ไฟล์:The Sims 2 Stuff packs Coverart.png|200px|right|thumb|ภาคเสริมของเกมเดอะซิมส์ 2
ภาคเสริม หรือ ชุดเสริม (expansion pack, expansion set หรือ supplement) เป็นการเพิ่มคุณลักษณะของเกมประเภทอาร์พีจี วิดีโอเกม หรือเกมที่เล่นบนโต๊ะให้กับเกมที่มีอยู่แล้ว การเพิ่มคุณลักษณะดังกล่าวได้แก่การเพิ่มอาวุธ วัตถุต่าง ๆ หรือขยายเนื้อเรื่องในเกมให้กับเกมที่ได้มีการวางจำหน่ายไปแล้ว ผู้พัฒนาเกมที่เล่นบนโต๊ะมักจะพัฒนาภาคเสริมของเกมบนโต๊ะด้วยตนเอง แต่ผู้พัฒนาเกมประเภทอาร์พีจีหรือวิดีโอเกมอาจไม่ได้พัฒนาภาคเสริมด้วยตนเอง แต่อาจเซ็นสัญญาให้บริษัทอื่นเป็นผู้พัฒนาภาคเสริม ทั้งนี้ บางเกมผู้พัฒนาเกมต้นฉบับอาจพัฒนาภาคเสริมด้วยตนเองก็ได้ เช่น วอร์คราฟต์ 3: บัลลังก์น้ำแข็ง ภาคเสริมที่พัฒนามาจาก วอร์คราฟต์ 3: เรนออฟเคออส ซึ่งทั้งสองภาคพัฒนาโดย Blizzard Entertainment 
ภาคเสริมของเกมกระดานและเกมอาร์พีจี เริ่มมีการทำการตลาดตั้งแต่ช่วงต้นของยุค 1970

**เกี่ยวกับภาคเสริม**
ราคาของภาคเสริมเมื่อเทียบกับเกมภาคหลักจะมีราคาถูกกว่า ทั้งนี้ การจะใช้ภาคเสริมนั้นจำเป็นต้องมีเกมภาคหลัก เนื่องจากเกมภาคเสริมโดยมากแล้วจะมีเพียงเนื้อหาที่เพิ่มมาจากเกมภาคหลักเท่านั้น เกมหลักบางเกมที่มีหลายภาคเสริม เมื่อมีการนำมาจำหน่ายในภายหลัง มักจะขายภาคเสริมที่เคยออกมาก่อนหน้านี้คู่ไปกับเกมภาคหลัก เช่น เดอะซิมส์ดีลักซ์ซึ่งขายเกมเดอะซิมส์ คู่กับ เดอะซิมส์ สร้างชีวิต ลิขิตฝัน ซึ่งทำให้เนื้อหาในเกมมีความหลากหลายกว่าเกมต้นฉบับสำหรับผู้เล่นใหม่ และเมื่อถึงเวลาที่เกมหมดอายุขัย ผู้สร้างเกมก็มักจะออกเวอร์ชัน "โกลด์" หรือ " คอมพลีท" (ในไทยมักใช้ว่า "ชุดนักสะสม") ซึ่งประกอบไปด้วยตัวเกมหลักและภาคเสริมของตัวเกมทุกภาคที่ออกมาสำหรับเกมนั้น

**ภาคเสริมเอกเทศ**
ภาคเสริมบางภาคไม่จำเป็นต้องมีเกมภาคหลักก็สามารถเล่นได้ เช่น ฮาล์ฟ-ไลฟ์ ภาคบลูชิฟต์ (Half-Life: Blue Shift) หรือโซนิคแอนด์นัคเคิลส์ (Sonic & Knuckles) ภาคเสริมของโซนิคเดอะเฮดจ์ฮ็อก ในบางกรณี เกมภาคเสริมบางภาคอาจมีเกมภาคหลักบรรจุมาด้วย เช่น คอมมานด์ & คองเคอร์ 3: เคนแรธ สำหรับระบบปฏิบัติการวินโดวส์ จำเป็นต้องมี คอมมานด์ & คองเคอร์ 3: ไทบีเรียมวอร์ส ตัวหลักก่อนถึงจะเล่นได้ แต่สำหรับเครื่องเล่น เอกซ์บอกซ์ 360 ได้รวมสิ่งของจากภาคไทบีเรียมวอร์สภาคหลักมารวมกับภาคเสริมไว้แล้ว จึงไม่จำเป็นต้องมีภาคหลักในการเล่น เป็นต้น
หมวดหมู่:วิดีโอเกม
หมวดหมู่:ภาคเสริม
หมวดหมู่:คำศัพท์วิดีโอเกม
หมวดหมู่:การพัฒนาวิดีโอเกม